
1 Freedom without Socialism is Privilege, Injustice fl 

1 Socialism without Freedom is Slavery, Brutality - BAKUNIN | 


Yini i-Anarcho-Syndicalism? 


I-Syndicalism uhlelo oluzama ukwehluka kunezihlelo 
ezejwayelekile zokuphatha nemibuso, ngamanye amazwi 
i-capitalism nohhulumeni. Ekuqadeni uhlelo Iwe-capitalism 
ubukhomanisi badala into esabeka kakhulu ngokubeka 
amandla omnotho ezandlani zikehhulumeni kuphela. I- 
Syndicalistm ishiya emuva zonke izinhlelo zokuphatha 
esezidale ukucindezelwa noku xhashazwa komuntu 
ngomunye umuntu futhi. l-syndicalism ibuye izame 
ukwakha inhlangano eyakhiwe phezu kwezidingo zabantu 
hhayi izifiso zeziphathimandla futhi eyakhiwe phezu 
kokubambisana kwabantu abazibusayo, abalinganayo 
okubhekele ekutheni izidingo zika wonke wonke zifezeke, 
hhayi 

zabasezikhundleni. 

I-Syndicalism 
iyonandlela i-Anarchism 
ezembula ngayo kulabo 
abasezimbonini. I- 
Anarchism yona 

isifundisa 
ukusebenzisana 
emhlabeni 

ongenahhulumeni. I- 
Anarchism igqugquzela 
indlela yokuhlela 

umphakathi eyakhiwe 
phezu kokubambisana 
ukuze kufezeke izidingo 
zenhlalakahle zomuntu 
ngamunye, hhayi 

ukuphoqelelwa 
nguhhulumeni okuyinto 
eyenzeka ngisho kulawo 
mazwe athi anentando 
yeningi. 

Ukuhlanganyela ngokuzi 
khethela isisekelo 
sokuqhuba umkhiqizo 
kanye nezinkonzo zomphakathi, hhayi ukuphoqelelwa 
iziphathi mandla ezisebenza ephalamende, emaphoyiseni, 
abasemagunyeni, imithetho, intela emikhosini yezempi 
nobudlelwane obungaqondakali kanye namazwe 
angaphandle. Konke lokhu akunamhlaba emiphakathini 
olawulwa ubuntu nobuhlakani. Kwi-Anarchy umuntu, 
angaphila njengezifiso zakhe inqobo-nje uma lezozifiso 
zingalulazi amalungelo abanye abantu. 

Ama-Anarchist akholelwa ukuthi amandla omkhiqizo 
kumele aphathwe umphakathi, futhi ngokuqeda ubunini- 
mphahla imvelo kanye nolwazi Iwezobuchwepheshe 
kuyosetshenziselwa inhlalakahle kawonke-wonke. Ukuze 
kugwenywe ukuthathwa kwalezizinto ngabanye 
ekususweni ko-bbasi kumele ukuthi izimboni ziphathwe 
ilabo abathintekayo kulezondawo, ngamanye amazwe 
labo bantu abangabasebenzi. 

l-syndicalism iyona-ndlela labo-basebenzi abayophatha 
ngayo amandla okukhiqiza mgokubambisana. 
Ngaphezukwalokhu, i-Syndicalism indlela abasebenzi 
okumele bahlanganyele-ngayo emhlabeni osabuswa 
ngosozimboni ukuze baketulwe ozozimboni bese kungena 
uhlelo olungabandlululi ngokwezinga lomnotho. 


l-syndicate-ke yona uhlobo Iwenyunyana ehlukile kulezo 
ezejwayelekile ngokuthi ayilweli ukuguqula izimo ezifana 
namahholo kanye nesimo sokusebenza nje kuphela, 
kodwa ibuye ihlongoze ukuketulwa kohlelo Iwengcindezelo 
(l-capitalism) besekumiswa ukuphatha kwabasebenzi. 
Lokhu akusho ukuthi loluhlobo Iwenyunyana aluzishayi- 
ndiva izidingo zabasebenzi zansuku-zonke kodwa 
amalungu ayo ayabona ikuthi ngaphandle kokupheliswa 
kombuso wosozimboni angeze afezekiswa amalungelo 
nokukhuseleka kwabasebenzi emisebenzini. 
l-syndicate ibuye yehluke ezinyunyaneni ezejwayelekile 
ngendlelayokuhlaela. Inyunyana eyejwayelekile inendlela 

yokuphatha efana 
nekahhulumeni 
ekutheni inenhloko- 
hhovisi eliqhelile 
kubantu kanti futhi 
ineziphathi-mandla 
ezinamalungelo 
namandla angaphezu 
kwalawo 
awabasebenzi 
okuyibona abazi 
khethayo futhi izona 
iziphathi-mandla 
okumele ukuba 
zibhekelele 
amalungelo 
abasebenzi. 

l-syndicate 
ngakolunye uhlangothi 
kekelwe ekubunjweni 
kwabasebenzi kuleyo 
naleyo-mboni 
endaweni 
yokusebenzela. 
Abasebenzi embonini 
ngayinye, edepho 
kumbe epulazini bayoba yizikhungo ezizimele, 
ezizilawulayo futhi ezithatha zonke izinqumo 
eziphathelene nomsebenzi. Lezizikhungo ziyobuye 
zibumbane ukwakha i-syndicate ekuyiyona eyohlela 
ukusebenza kwezimboni-kazi njenge-zimayini. l-syndicate 
ayibi isishayimthetho esikhungwini ngasinye futhi ayikwazi 
ukuguqula izinqumo ezithathwe esikhungwini. Ayinazo 
iziphathi mandla ezihlezi ziphethe zingashintshwa 
okuyiyona-nto ekhuphula izinga lazo zenhlalakahle libe 
ngaphezu kwelabasebenzi futhi azinawo amandla 
okulawula izimpilo zabantu 

l-syndicate isebenza ngokubunjwa kusukela phansi kuya 
phezulu hhayi kusekela kwabaphezulu kuya kwabaphansi 
futhi njengoba ingaphethwe intando yeziphathi-mandla 
iyona ekwazi ukuba ngummeli weqiniso owedlula zonke 
ezinye izindlela zokubumba izinhlangano. Ukungphathwa 
kwayo ngosozikhundla abasemahhovisi aqhelile 
kubasebenzi kanye nokungasekeli kwayo amagunya 
engcosana yabantu, lokhu kwenza loluhlobo Iwenhlangano 
isikhali esibalulekile ekulweleni amalungelo ngendlela 
okuyiyona-yona. 





Ekuchithweni kohlelo lo-bbasi lokubusa i-syndicate iyothatha inkinga yokuhlela ukusebenza ngokomnotho 
kwabasebenzi. Ngesibonelo nje, kololiwe i-syndicate iyohola abasebenzi ekuthathweni kwemizila, iziteshi, impahla 
kaloliwe kanye nokusetshenziswa kwao ukuze kufezwe inguquko, hhayi ukuze kufezwe izinifuno zabaphathi. 

Emuva komvukela-mbuso i-syndicate iyobumba isisekelo okuyokwakhiwa kuso imiphakathi ekhululekile. Ama- 
Anarchist kawenzi- zinqumo ngokuthi lemiphakathi ekhululekile iyoziphatha kanjani ngoba bekholelwa ukuthi imigomo 
nemithetho ivimbela ukukhula nokuguquka kwemiphakathi okungabangela ukuthi lemiphakathi inqundeke. Nakuba 
kunjalo,ama-anarchist ayakubona ukuthi emuva kokuchithwa kwemibuso yo-bbasi kuyodingeka olunye uhlelo lokuphatha 
oluzobhekana noshintsho kusukela koludala kuya enkululekweni. 

Ukuhlela izimboni, ezokuthutha kanye nezolimo ngaphansi kwama-syndicate emuva kwenkululeko kuyofana 
njengaphambilini ngaphandle kokuthi enkululekweni abasebenzi angeke besalwela ukuvukela umbuso kodwa bazolwela 
ukwakha isisekelo sezwe elilawulwa inkululeko namalungelo kawonke-wonke. 

Isikhungo ngasinye, kumbe imboni, noma uloliwe uyophathwa ngabasebenzi baleyo-mboni. Akuyobabikho zimenenja 
noma iziphathi-mandla futhi ngumsebenzi ngamunye ehlangene nabanye abasebenzi ngokulinganayo abayobonelela 
ukuqhutshwa kwemboni abasebenza kuyona. 

Akumele ukuthi kucabangeke ukuthi ama-syndicalists athatha ukukuphatha izimboni njengento elula. Umuntu 
ongaphansi kwe-syndicate uyazi ngokusebenza embonini leyo ukuthi buchule-buni obudingekayo, uyazi futhi nokuthi 
iziphathi-mandla zehlukene nomsebeni wangempela azazi lutho ngokuphathwa ngendlela kwemboni ngayinye. 

Uma bonke abantu abasebenza kuloliwe benolwazi lokuthi uloliwe usebenza kanjani futhi bazi nezinkinga 
okuhlangabezeka nazo nsuku-zonke, kusho ukuthi ibona abangaphatha uloliwe ngendlela engcono kuneziphathi- 
mandla. Ithuba-ke kodwa lokufunda lokhu alinikezwa abantu abasebenza kololiwe. (Kunalokhu izinkampani zikhetha 
ukuhlanekezela lokhu ngokuthi bafundise iziphathi-mandla ezindaweni zemfundo ezephakeme kodwa izifundiswa aziwazi 
umsebenzi). Abasebenzi lapha kusho wonke umuntu obamba iqhaza ekukhiqizweni noma ekuletheni izinkonzo zabantu 
emphakathini kuhlanganiswe nochwepheshe nomabhalane kodwa hhayi izimenenja kanye nabanye abasemagunyeni. 
Ngakho-ke kubalulekile ukuthi labobantu balethwe enhlanganweni yabasebenzi. Lezizinhlangano ziyobumbana ukuze 
zakhe inhlangano enkulukazi eyophatha izinhlelo kuzwelonke futhi ihlele ukusebenzisana phakathi kwezimboni. 

Izinhlangano zezimboni kumbe ama-syndicate ayohlangana abumbe ihlangano kazwelonke eyobonelela ukuthi 
izingxenye zokukhiqiza umnotho zihlelekile futhi ziyasebenzisana. 

Izifiso ezindlala njengokukhanda imali nokuqhuba intando yomuntu oyedwa akuseyuphinda kuphathe isimo 
sezomnotho. Kunalokho ugqozi lomsebenzi luyovela ekusebenzeleni izidingo zika wonke-wonke ngaphandle 
kobandlululo. Kulesosimo akuyibabikho lutho olungavimbela ukuthuthuka kwezemvelo nakwezobuchwepheshe 
okungasetshenziswela ukuphakama kwezwe lonkana. Abantu bayozinqumela-bona izinga lempilo abalifisayo bese 
besebenza ngokubambisana ekufezeni lezozifiso. 

Masikugweme ukucabanga okuthi abasebenzi bayothokoziswa indlela abaphila ngayo njengamanje. Ithuba lokuba 
bakhe ikusasa elingcono kanye nokuthi abantu badalelwe umsebenzi kuyobangela abasebenzi ukuba basebenze futhi 
baphathe kangcono umnotho kunendlela obbasi abawuphethe ngayo. Izindlela zokuphatha ezivuna ingcindezelo 
ziyopheliswa. Esikhundleni sazo kuyobekwa izindlela zokuphatha lapho abasebenzi uqobo bengabaphathi. Lapho 
abasebenzi bengenakuzenzela lokhu mathupha bayokhetha izithungwa ezikhethwe kubasebenzi futhi ziphathe 
ngokwentando yabasebenzi. Lezizithunywa aziyukuba iziphathi-mandla futhi angeke zizithathele kuzo izinqumo kehpa 
bayohlela ukusebenzisana kwabasebenzi futhi aziyikuthola-nzuzo ngokwenza leyomsebenzi. 

Lezizithunywa aziyikuziphakamisa ngaphezu kwabanye abasebenzi kumbe ngamandla, noma ngamagunya noma 
ngesikhundla. Indlela yabaqashi yokubaphoqelela abantu ukuba babasebenzele yihholo, ngakho-ke 


ihholo liyopheliswa. Ngalendlela wonke umuntu uyothola lezozinto ezenza impilo ibenhle 
ngoba zonkelezizinto aziyikukhokhelwa. Akuyibakho namunye umsebenzi oyovuza ngaphezu 
komunye ngenxa yenqubo ethi uhlobo lomsebenzi lungolwezinga eliphezulu. Futhi 
akuyibakho-baphathi abaphila ngokunethezeka ngesikhathi abasebenzi bethola 
imvuthuluka. Abantu abayikuvuzwa ngokwezinga lomnotho ngoba ukuxabiseka 
komsebenzi awunasilinganiso kodwa bayovuzwa ngokwezidingo zabo okuyiyona 
kuphela indlela yokwakha umphakathi onobuntu neqiniso. 

